type: legislation

jurisdiction: Hungary

text:
3/2011. (II. 28.) PSZÁF rendelete a Pénzügyi Szervezetek Állami Felügyelete részére a hitelintézetek által forgalmazott, egyes betéti és megtakarítási termékekre vonatkozó adatszolgáltatási kötelezettségről.
A Pénzügyi Szervezetek Állami Felügyeletéről szóló 2010. évi CLVIII. törvény 117. § (1) bekezdés a) pontjában kapott felhatalmazás
alapján, a Pénzügyi Szervezetek Állami Felügyeletéről szóló 2010. évi CLVIII. törvény 21. § n) pontjában meghatározott
feladatkörömben eljárva a következőket rendelem el:
1. § (1) A hitelintézet és az Európai Unió másik tagállamában vagy az Európai Gazdasági Térségről szóló megállapodásban
részes más államban székhellyel rendelkező hitelintézet magyarországi fióktelepe (a továbbiakban: fióktelep) a betéti
és megtakarítási konstrukciók meghatározott körét, azok kondícióit érintően az e rendelet mellékletében felsorolt
adatokat szolgáltatja a Pénzügyi Szervezetek Állami Felügyelete (a továbbiakban: Felügyelet) részére.
(2) A hitelintézet a Felügyelet által kiadott tevékenységi engedélyről szóló határozat jogerőre emelkedésének napjától a
felügyeleti engedély visszavonásáról szóló határozat jogerőre emelkedésének napjáig köteles az e rendelet szerinti
adatszolgáltatás teljesítésére.
(3) A fióktelep működése megkezdésének napjától tevékenysége befejezésének napjáig köteles az e rendelet szerinti
adatszolgáltatás teljesítésére.
2. § (1) A hitelintézet és a fióktelep adatszolgáltatási kötelezettségét elektronikus formában közigazgatási felhasználásra
alkalmas tanúsítványt alkalmazó, minősített vagy fokozott biztonságú elektronikus aláírással ellátva (a továbbiakban:
elektronikus úton) a Felügyelet Elektronikus Rendszere hitelesített Adatok fogadására alkalmas, betéti termék
bejelentésére kialakított felületén (a továbbiakban: ERA Betétitermék-bejelentő) a mellékletben meghatározott
tartalommal teljesíti.
(2) E rendelet alkalmazásában közigazgatási felhasználásra alkalmas az a tanúsítvány, amely megfelel az elektronikus
aláírás közigazgatási használatához kapcsolódó követelményekről és az elektronikus kapcsolattartás egyes
szabályairól szóló 78/2010. (III. 25.) Korm. rendeletben foglalt követelményeknek.
(3) A hitelintézet és a fióktelep az e rendeletben előírt adatszolgáltatási kötelezettséget a titokvédelmi rendelkezések
megtartásával köteles teljesíteni.
(4) Az adatszolgáltatási kötelezettség teljesítésének módjáról a Felügyelet honlapján módszertani útmutatót tesz
közzé.
(5) A Felügyelet az (1) bekezdés szerinti kötelezettséget akkor tekinti teljesítettnek, ha a hitelintézet és a fióktelep
elektronikus úton megküldött adata az ERA Betétitermék-bejelentő rendszerben „publikálásra vár” státuszt kap.
3. § A hitelintézet és a fióktelep a termékismertetőre vonatkozó eseti adatszolgáltatását első alkalommal 2011. május 2.
20 óráig, ezt követően pedig valamennyi újonnan bevezetett termék, a termék adataiban történő változás, valamint a
termék kivezetése érvényessége kezdőnapját megelőző munkanap 20 óráig elektronikus úton köteles a Felügyelet
részére megküldeni.
Átmeneti és záró rendelkezések 4. § (1) Ez a rendelet 2011. május 1-jén lép hatályba.
(2) Az a hitelintézet, amely vonatkozásában a tevékenységi engedélyről szóló határozat a rendelet hatálybalépésekor már
jogerőre emelkedett, csak a rendelet hatálybalépésétől kezdődően teljesíti az adatszolgáltatási kötelezettséget.
(3) Az a fióktelep, amelyik működését a rendelet hatálybalépésekor már megkezdte, csak a rendelet hatálybalépésétől
kezdődően teljesíti az adatszolgáltatási kötelezettséget. Dr. Szász Károly s. k.,
a Pénzügyi Szervezetek Állami Felügyeletének elnöke


text:
12/2019. (IV. 4.) ITM utasítása miniszteri biztos kinevezéséről.
A kormányzati igazgatásról szóló 2018. évi CXXV. törvény 22.  § (1)  bekezdésében meghatározott jogkörömben eljárva
a következő utasítást adom ki:
1. § A  kormányzati igazgatásról szóló 2018. évi CXXV. törvény (a továbbiakban: Kit.) 221.  § (2)  bekezdése alapján
2019. április 1. napjától 2021. március 31. napjáig dr. Pavlik Líviát az innovatív, versenyképes felsőoktatási működési
modellek magyarországi bevezetésének előkészítéséért felelős miniszteri biztossá nevezem ki.
2. § (1) A miniszteri biztos – megbízatásának keretei között – felel a feladatkörébe tartozó jogszabálytervezetek és vezetői
döntések szakmai előkészítéséért és végrehajtásáért, összehangolja az  abban közreműködő szervezeti egységek
munkáját, ellenőrzi a kiadott feladatok végrehajtását.
(2) A  miniszteri biztos tevékenységét a  feladatköre szerint illetékes politikai és szakmai felsővezetőkkel szoros
együttműködésben végzi.
3. § A miniszteri biztos tevékenységét a miniszter irányítja.
4. § (1) A  miniszteri biztos tevékenységéért a  központi államigazgatási szervekről, valamint a  Kormány tagjai és
az  államtitkárok jogállásáról szóló 2010. évi XLIII. törvény 38.  § (9)  bekezdése alapján 520  000 Ft/hó összegű
díjazásra jogosult.
(2) A  miniszteri biztos az  állami vezetői juttatásokról szóló 275/2015. (IX. 21.) Korm. rendelet 3.  § (1)  bekezdés
6. pontjában meghatározott juttatásokra nem jogosult.
5. § A miniszteri biztost tevékenysége ellátásában a Kit. 22. § (3) bekezdése szerinti titkárság nem segíti.
6. § Ez az utasítás a közzétételét követő napon lép hatályba.
7. § Hatályát veszti a miniszteri biztos kinevezéséről szóló 9/2018. (X. 11.) ITM utasítás.
Dr. Palkovics László s. k.,
 innovációért és technológiáért felelős miniszter


text:
1385/2018. (VIII. 13.) Korm. határozata a Göd város területén található egyes földrészletek beruházási célterületté nyilvánításáról és a terület fejlesztéséhez szükséges intézkedésekről.
A Kormány
 1. a  termőföld védelméről szóló 2007.  évi CXXIX.  törvény 11.  § (2) és (3)  bekezdésében foglaltakra figyelemmel
beruházási célterületté nyilvánítja a Göd város közigazgatási területén fekvő, az ingatlan-nyilvántartás szerinti Göd
külterület 049/1, 049/3, 058/2, 058/3, 059/13, 059/15, 059/16, 064, 079, 081/3, 081/4, 081/6, 081/8, 081/9, 081/10
és 081/11 helyrajzi számú földrészleteket, valamint az  ezen földrészletekből a  telekalakítási eljárások végleges
befejezését követően kialakított földrészleteket;
2. felhívja a  pénzügyminisztert, hogy gondoskodjon a  Göd külterület 058/3 és 059/13 helyrajzi számú ingatlanok
kapcsán szükséges erdőkivonás, csereerdősítés, telekalakításra irányuló hatósági eljárások és a  mezőgazdasági
művelésből történő kivonással összefüggő feladatok ellátásához szükséges bruttó 402 113 750 forint forrás
biztosításáról a Magyarország 2018. évi központi költségvetéséről szóló 2017. évi C. törvény (a továbbiakban: Kvtv.)
1. melléklet XLIV. A Nemzeti Földalappal kapcsolatos bevételek és kiadások fejezet javára;
Felelős: pénzügyminiszter
Határidő: azonnal 3. felhívja az  agrárminisztert, hogy a  Nemzeti Földalapkezelő Szervezet (a  továbbiakban: NFA) útján gondoskodjon
a 2. pontban részletezett feladatok ellátására a Pilisi Parkerdő Zártkörűen működő Részvénytársaság részére történő
megbízásról és a szükséges tulajdonosi hozzájárulások kiadásáról;
Felelős: agrárminiszter
Határidő: a 2. pont végrehajtását követően azonnal
4. felhívja az  agrárminisztert, hogy az  NFA útján gondoskodjon az  2.  pontban részletezett, állami tulajdonban álló,
művelésből kivont területekre vonatkozó vagyonkezelési szerződés megszüntetéséről és ezt követően azok
átadásáról a Magyar Nemzeti Vagyonkezelő Zártkörűen működő Részvénytársaság részére;
Felelős: agrárminiszter
Határidő: a 2. pontban részletezett feladatok végrehajtását követően azonnal
5. az  államháztartásról szóló 2011.  évi CXCV.  törvény (a  továbbiakban: Áht.) 33.  § (1)  bekezdésében biztosított
jogkörében eljárva elrendeli a Kvtv. 1. melléklet IX. Helyi önkormányzatok támogatásai fejezetben a 71. Göd Város
Önkormányzata egyes fejlesztéseinek támogatása cím létrehozását;
Felelős: pénzügyminiszter
belügyminiszter Határidő: azonnal
 6. az Áht. 33. § (2) bekezdésében biztosított jogkörében eljárva elrendeli a Kvtv. 1. melléklet IX. Helyi önkormányzatok
támogatásai fejezet, 71. Göd Város Önkormányzata egyes fejlesztéseinek támogatása cím javára 143 597 639 forint
egyszeri átcsoportosítását a  Kvtv. 1.  melléklet IX. Helyi önkormányzatok támogatásai fejezet, 2. A  helyi
önkormányzatok működési célú kiegészítő támogatásai cím terhére, az 1. melléklet szerint;
Felelős: pénzügyminiszter
belügyminiszter Határidő: azonnal
 7. egyetért azzal, hogy a  belügyminiszter a  6.  pont szerint átcsoportosított előirányzat terhére külön pályázat és
kérelem benyújtása nélkül, támogatási előlegként, a  támogatás felhasználásának és elszámolásának részletes
feltételeit meghatározó egy vagy több támogatói okirat alapján Göd Város Önkormányzata részére támogatást
nyújtson ipari terület előkészítéséhez szükséges ideiglenes bekötőút létesítéséhez;
8. egyetért azzal, hogy a  belügyminiszter a  6.  pont szerinti költségvetési támogatást a  támogatói okirat kiadását
követően folyósítsa Göd Város Önkormányzata számára.
Orbán Viktor s. k.,
 miniszterelnök


text:
4/2014. (XII. 31.) MBFH utasítása az eszközök és források értékelési szabályzatáról.
A jogalkotásról szóló 2010. évi CXXX. törvény 23. § (4) bekezdés c) pontjában meghatározott jogkörömben eljárva az alábbi
utasítást adom ki:
1. Az Eszközök és Források Értékelési Szabályzat elkészítésének célja, hogy a számvitelről szóló 2000. évi C. törvény
(a  továbbiakban: Szt.), valamint az államháztartás számviteléről szóló 4/2013. (I. 11.) Korm. rendeletben rögzített
előírások alapján meghatározásra kerüljenek azok az értékelési elvek, módszerek, amelyekkel a Magyar Bányászati
és Földtani Hivatal (a továbbiakban: Hivatal) eszközeinek és forrásainak mérlegértékét megállapítja. Az Eszközök és
Források Értékelési Szabályzatot (a továbbiakban: szabályzat) jelen utasítás melléklete tartalmazza.
2. Az utasítás főbb irányainak meghatározásáért, elkészítéséért, valamint annak végrehajtásáért a Hivatal elnöke
a felelős, a Gazdasági Főosztály vezetője szakmai ismereteinek bevonása mellett.
3. Az utasítás hatálya kiterjed a Magyar Bányászati és Földtani Hivatal (a továbbiakban: Hivatal) és a hozzá rendelt,
önállóan működő Magyar Földtani és Geofizikai Intézet (a továbbiakban: Intézet) teljes körű vagyongazdálkodására.
4. A Hivatal elnöke és az Intézet Igazgatója köteles gondoskodni az utasítás rendelkezéseinek megismertetéséről az
annak alkalmazására köteles személyekkel és a megismerés tényének hitelt érdemlő dokumentálásáról.
5. Ez az utasítás a közzétételét követő napon lép hatályba.
6. Hatályát veszti az eszközök és források értékelési szabályzatáról szóló 16/2013. (XII. 31.) MBFH utasítás.
Jászai Sándor s. k.,
 elnök


text:
2014. XXVIII. törvény Magyarország Kormánya és Kuvait Állam Kormánya között a diplomata, szolgálati és speciális útlevéllel rendelkező állampolgáraik vízummentességéről szóló megállapodás kihirdetéséről.
1. § Az Országgyűlés e  törvénnyel felhatalmazást ad a  Magyarország Kormánya és Kuvait Állam Kormánya között
a  diplomata, szolgálati és speciális útlevéllel rendelkező állampolgáraik vízummentességéről szóló megállapodás
(a továbbiakban: Megállapodás) kötelező hatályának elismerésére.
2. § Az Országgyűlés a Megállapodást e törvénnyel kihirdeti.
3. § A Megállapodás hiteles angol és magyar nyelvű szövege a következő:
А törvényt az Országgyűlés а 2014. június 30-i ülésnapján fogadta el.
Megállapodás Magyarország Kormánya és Kuvait Állam Kormánya között a diplomata, szolgálati
és különleges útlevéllel rendelkező állampolgáraik vízummentességéről
Magyarország Kormánya és Kuvait Állam Kormánya (a továbbiakban: „a Felek”),
attól a szándéktól vezérelve, hogy elősegítsék a két ország közötti kétoldalú kapcsolatok fejlődését,
azzal a szándékkal, hogy elősegítsék az állampolgáraiknak a mozgását,
az alábbiakban állapodnak meg:
1. Cikk
A megállapodás rendelkezései az alábbi útlevélfajtákra vonatkoznak:
1 – Magyarország vonatkozásában: a diplomata és a szolgálati útlevelekre,
2 – Kuvait Állam vonatkozásában: a diplomata és a különleges útlevelekre.
2. Cikk
A Felek azon állampolgárai, akik az 1. Cikkben meghatározott útlevéllel rendelkeznek, vízum nélkül utazhatnak be
a másik Fél területére, hagyhatják azt el, utazhatnak rajta át, valamint tartózkodási engedély nélkül tartózkodhatnak
ott, bármely beutazástól számított száznyolcvan (180) napon belül kilencven (90) napot meg nem haladó
időtartamban.
3. Cikk
 (1) Az  egyik Fél államának azon állampolgárai, akik az  1. Cikkben meghatározott útlevéllel rendelkeznek és a  másik
Fél államában akkreditált diplomáciai vagy konzuli képviseletek tagjai, valamint a  velük közös háztartásban élő
családtagjaik, előzetesen kiállított beutazó vízum birtokában léphetnek be a másik Fél államának területére.
(2) A Felek diplomáciai úton tájékoztatják egymást a fent említett állampolgáraik érkezéséről.
4. Cikk
 (1) A Felek 2. és 3. Cikkben említett állampolgárai a másik Fél állama területére a nemzetközi határforgalom számára
kijelölt határátkelőhelyeken léphetnek be.
 (2) A  Felek 2. és 3. Cikkben említett állampolgárai útlevelének a  másik Fél államának területére történő beutazás
időpontjától számított legalább hat (6) hónapig érvényesnek kell lenniük.
5. Cikk
 (1) A  Felek a  Megállapodás hatályba lépésétől számított harminc (30) napon belül diplomáciai úton megküldik
egymásnak az 1. Cikkben meghatározott útlevelek specimen adatokkal megszemélyesített mintapéldányait.
 (2) Amennyiben az  egyik Fél új diplomata, szolgálati vagy különleges útlevelet bocsát ki, ezen útlevél specimen
adatokkal megszemélyesített mintapéldányait legalább harminc (30) nappal a kibocsátást megelőzően diplomáciai
úton eljuttatja a másik Fél részére.
6. Cikk
A Megállapodás rendelkezései nem mentesítik az  egyik Fél államának az  1.  cikkben meghatározott útlevéllel
rendelkező állampolgárait azon kötelezettség alól, hogy a  másik Fél állama területén a  külföldiek beutazására,
tartózkodására, munkavállalására és jövedelemszerző tevékenységének folytatására vonatkozó hatályos
jogszabályokat betartsák az ott tartózkodásuk ideje alatt.
7. Cikk
 (1) A Megállapodás nem érinti a Felek azon jogát, hogy a beutazási, tartózkodási vagy átutazási engedélyt megtagadják
azon személyektől, akiknek a területükön való jelenlétét nem tartják kívánatosnak.
 (2) Mindkét Fél fenntartja a  jogot, hogy megtagadja a  belépést, átutazást és az  ott tartózkodást a  másik Fél állama
állampolgárától közrendi, közbiztonsági vagy közegészségügyi okból.
 (3) A  Megállapodás alkalmazását közrendi, közbiztonsági vagy közegészségügyi okból a  Felek bármelyike részben
vagy egészben, felfüggesztheti. A  felfüggesztésről és annak feloldásáról három (3) napon belül diplomáciai úton
értesíteni kell a másik Felet.
8. Cikk
Amennyiben az  1.  cikkben meghatározott útlevél a  másik Fél államának területén elveszik vagy megrongálódik,
erről az érintett állampolgár haladéktalanul értesíti a fogadó állam illetékes hatóságait az állampolgársága szerinti
állam diplomáciai vagy konzuli képviseletén keresztül. Az  érintett diplomáciai vagy konzuli képviselet az  említett
személynek hazatérésre jogosító úti okmányt állít ki, és erről a fogadó állam hatóságait értesíti.
9. Cikk
A Megállapodás nem befolyásolja azokat a  kötelezettségeket, amelyek Magyarország európai uniós tagságából
fakadnak.
10. Cikk
A Megállapodás értelmezéséből vagy alkalmazásából a Felek között felmerülő vitákat a Felek közötti tárgyalások és
konzultációk útján kell rendezni, harmadik állam vagy nemzetközi bírói fórum bevonása nélkül.
11. Cikk
 (1) A  Megállapodás a  Feleknek a  hatálybalépéshez szükséges belső jogi követelményeik teljesítéséről szóló írásbeli,
diplomáciai úton küldött értesítései közül az  utolsónak a  kézhezvételétől számított harmincadik (30.) napon lép
hatályba.
(2) A  Megállapodás kizárólag a  Felek kölcsönös írásbeli megegyezésével módosítható. Bármilyen módosítást
a  Megállapodás elidegeníthetetlen részét képező jegyzőkönyv formájában kell elkészíteni. A  módosítás
az (1) bekezdésben foglalt rendelkezéseknek megfelelően lép hatályba.
(3) A  Felek a  Megállapodást határozatlan időre kötik. Bármelyik fél bármikor felmondhatja a  Megállapodást a  másik
Félhez diplomáciai úton intézett írásbeli értesítéssel. A Megállapodás a felmondásról szóló értesítés kézhezvételétől
számított kilencvenedik (90.) napot követően megszűnik.
Készült Kuvaitvárosban, 2013. december 2. napján, két eredeti példányban, magyar, arab és angol nyelven,
mindhárom szöveg egyaránt hiteles. Értelmezésbeli különbségek esetén az angol nyelvű szöveg az irányadó.
Magyarország Kormánya nevében Kuvait Állam Kormánya nevében” 4. § (1) Ez a törvény – a (2) bekezdésben meghatározott kivétellel – a kihirdetését követő napon lép hatályba.
 (2) A 2. § és a 3. § a Megállapodás 11. Cikk (1) bekezdésében meghatározott időpontban lép hatályba.
 (3) A  Megállapodás, illetve a  2.  § és a  3.  § hatálybalépésének naptári napját a  külpolitikáért felelős miniszter annak
ismertté válását követően, a Magyar Közlönyben haladéktalanul közzétett közleményével állapítja meg.
 (4) E törvény végrehajtásához szükséges intézkedésekről a külpolitikáért felelős miniszter gondoskodik.
Áder János s. k., Kövér László s. k.,
 köztársasági elnök az Országgyűlés elnöke


text:
1/2010. (I. 15.) PM határozata az Európai Bizottságnak – a távhőszolgáltatás kedvezményes általános forgalmi adó mértékével összefüggő – határozata meghozatalára nyitva álló határidő lejártának megállapításáról.
A Magyar Köztársaság 2010. évi költségvetését megalapozó egyes törvények módosításáról szóló 2009. évi CIX. törvény 50. §-ának
(11) bekezdése alapján, a pénzügyminiszter feladat- és hatásköréről szóló 169/2006. (VII. 28.) Korm. rendelet 1. § b) pontjában
meghatározott feladatkörömben eljárva a következő határozatot hozom:
Megállapítom, hogy az Európai Bizottságnak a távhőszolgáltatás kedvezményes áfa-mértékére vonatkozó határozata
meghozatalára nyitva álló, a Magyar Köztársaság 2010. évi költségvetését megalapozó egyes törvények módosításáról
 szóló 2009. évi CIX. törvény 50. §-a (10) bekezdésének b) pontja szerinti határidő 2010. január 15-én lejárt, és ezen
időtartam alatt az Európai Bizottság nem hozott határozatot.
Dr. Oszkó Péter s. k.,
pénzügyminiszter


text:
223/2019. (VI. 3.) KE határozata bírói kinevezésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII. törvény 3. § (2) bekezdése alapján – az Országos Bírósági Hivatal elnökének javaslatára – dr. Hideg Nagy Kornélt
2019. június 1. napjától határozatlan időtartamra bíróvá kinevezem.
Budapest, 2019. május 22. Áder János s. k.,
 köztársasági elnök


text:
9/2015. (VII. 10.) NKFIH utasítása a Nemzeti Kutatási, Fejlesztési és Innovációs Hivatal Adatvédelmi szabályzatáról.
Magyarország Alaptörvényének VI. cikkére tekintettel, az  információs önrendelkezési jogról és az  információszabadságról szóló
2011. évi CXII. törvény 24.  § (3)  bekezdésében, 30.  § (6)  bekezdésében, valamint 35.  § (3)  bekezdésében foglaltak szerint,
a jogalkotásról szóló 2010. évi CXXX. törvény 23. § (4) bekezdés c) pontjában meghatározott feladatkörömben eljárva, a Nemzeti
Kutatási, Fejlesztési és Innovációs Hivatal adatvédelmi, általános adatbiztonsági és a közérdekű adatok megismerésére vonatkozó,
valamint közzétételi szabályzatát az alábbiak szerint határozom meg:
I. Fejezet
Általános rendelkezések 1. A szabályzat hatálya, alkalmazási köre
1. Jelen utasítás (a továbbiakban: Szabályzat) alkalmazási köre a Nemzeti Kutatási, Fejlesztési és Innovációs Hivatalnál
(a továbbiakban: NKFI Hivatal) a személyes adatok védelméhez fűződő jogok érvényesülésének biztosítására, az NKFI
Hivatal által kezelt személyes adatok jogosulatlan felhasználásának megakadályozására, továbbá az  NKFI Hivatal
kezelésben lévő közérdekű és közérdekből nyilvános adatok nyilvánosságának biztosítására terjed ki.
2. A Szabályzat hatálya kiterjed az NKFI Hivatal kormánytisztviselőire, munkajogviszonyban álló munkavállalóira, az NKFI
Hivatallal munkavégzésre irányuló egyéb jogviszonyban álló személyekre, továbbá az  NKFI Hivatalnál szakmai
gyakorlatot teljesítőkre (a továbbiakban együtt: munkatársak). A Szabályzat rendelkezéseit alkalmazni kell az NKFI
Hivatallal szerződéses jogviszonyban álló jogi személyekre és jogi személyiséggel nem rendelkező szervezetekre is.
3. A közszolgálati tisztviselőkről szóló 2011. évi CXCIX. törvény (a továbbiakban: Kttv.) 177.  § (4)  bekezdése szerinti,
a közszolgálati alapnyilvántartásával összefüggő adatvédelmi szabályokról az NKFI Hivatal közszolgálati adatvédelmi
szabályzata rendelkezik.
4. Az NKFI Hivatal hatáskörébe tartozó kutatás-fejlesztési és innovációs pályázatokra vonatkozó adatvédelmi szabályokat
az NKFI Hivatal elnöke külön utasításban határozza meg.
2. Értelmező rendelkezések 5. A Szabályzat alkalmazása során az  információs önrendelkezési jogról és az  információszabadságról szóló 2011. évi
CXII. törvény (a továbbiakban: Infotv.) 3. §-ában meghatározott fogalmak irányadóak.
6. Az Infotv.-ben meghatározott fogalmakon túl:
a) adatvédelem: a személyes és különleges adatok kezelésének normatív szabályozása az adatalany információs
önrendelkezési jogának érvényesítése érdekében;
b) információs önrendelkezési jog: az  Alaptörvény VI.  cikkében biztosított személyes adatok védelméhez való
jognak azon tartalma, amely szerint mindenki maga rendelkezik személyes adatainak feltárásáról és
felhasználásáról;
c) információszabadság: az Alaptörvény VI. cikkében biztosított jog, amely a közérdekű adatokhoz való hozzáférést
és terjesztést rögzíti;
d) adatbiztonság: a  személyes adatok jogosulatlan megszerzése, módosítása, megsemmisítése elleni műszaki
megoldások és eljárási szabályok összessége.
II. Fejezet
Személyes adatokra vonatkozó rendelkezések 3. Az adatkezelés jogalapja
7. Az NKFI Hivatal mint adatkezelő, az  alaptevékenységéhez kapcsolódóan a  tudományos kutatásról, fejlesztésről és
innovációról szóló 2014. évi LXXVI. törvény (a továbbiakban: KFItv.) 23. § (1) bekezdésének felhatalmazása alapján
pályázati adatkezelést végez, a  KFItv. 1.  mellékletében meghatározott adattartalommal, a  KFItv. 23.  §
(2)–(3)  be kezdésének rendelkezése alapján. Az  NKFI Hivatal alaptevékenységének ellátásához a  7. alcímben
meghatározott tartalommal további adatkezelést végez.
8. Az NKFI Hivatal mint költségvetési szerv, munkáltató, a  Kttv., valamint a  munka törvénykönyvéről szóló 2012. évi
I.  törvény, továbbá a  közszolgálati tisztviselők személyi irataira, a  közigazgatási szerveknél foglalkoztatott
munkavállalók személyi irataira és a munkaügyi nyilvántartásra, a közszolgálati alapnyilvántartásra és közszolgálati
statisztikai adatgyűjtésre, valamint a  tartalékállományra vonatkozó egyes szabályokról szóló 45/2012. (III. 20.)
Korm.  rendeletnek megfelelően, az  abban meghatározott tartalommal a  munkatársak vonatkozásában végez
adatkezelést. Az  egyes vagyonnyilatkozat-tételi kötelezettségekről szóló 2007. évi CLII. törvény alapján, az  annak
melléklete szerinti adattartalmú vagyonnyilatkozatok őrzéséért a munkáltatói jogkör gyakorlója a felelős.
9. Az NKFI Hivatal törvényi felhatalmazás hiányában az  Infotv. 3.  § 1.  pontja szerinti érintettnek a  3.  § 7.  pontjában
meghatározott (írásbeli) hozzájárulása esetén kezel személyes (különleges) adatot. Az  érintett hozzájárulásának
vélelmére az Infotv. 6. § (6)–(8) bekezdésének rendelkezései irányadóak.
4. Garanciális elvek 10. Az NKFI Hivatal adatkezelését az Infotv. 4. §-ában rögzített alapelvek betartásával végzi.
11. Az NKFI Hivatal által kezelt személyes adat csak a törvényi felhatalmazásban vagy a hozzájárulásban megjelölt célból
használható fel, annak magáncélra történő felhasználása tilos.
5. Általános adatkezelési jogosultságok 12. Az NKFI Hivatal elnöke betekinthet az NKFI Hivatalnál minden olyan iratba, nyilvántartásba, amely személyes adatot
tartalmaz; ezen adatokon adatkezelést végezhet és végeztethet.
13. Különleges adatot az NKFI Hivatal vezetői és munkatársai nem kezelhetnek. Az NKFI Hivatal elnöke, továbbá a Jogi és
Igazgatási Főosztály humánpolitikai osztályvezetője, valamint referense a  munkatársakra vonatkozó különleges
adatok közül az  egészségügyi alkalmassági vizsgálat során megállapított alkalmasság vagy alkalmatlanság tényét
ismerheti meg.
14. Az NKFI Hivatal elnökhelyettesei a  12.  pont szerinti iratokba és nyilvántartásokba az  NKFI Hivatal Szervezeti és
Működési Szabályzata (a továbbiakban: SzMSz) szerinti, az elnököt helyettesítő jogkörükben, valamint az NKFI Hivatal
elnökének külön, írásbeli, általános vagy eseti rendelkezése alapján tekinthetnek be.
15. Az NKFI Hivatal főosztályvezetői és munkatársai az SzMSz, az NKFI Hivatal elnöke által kiadott utasítások, a főosztályi
ügyrendek, valamint a  munkaköri leírásuk rendelkezéseiben rögzített feladat- és hatáskörök keretein belül,
a feladatellátásuk céljából és időtartamában teljes körűen tekinthetnek be a személyes adatokat tartalmazó iratokba,
nyilvántartásokba, továbbá végezhetnek és végeztethetnek e körben adatkezelést.
6. Adatkezelők, a kezelt adatok köre és az adatkezelés célja
16. Az NKFI Hivatal szervezeti egységeinek munkatársai a  15.  pontban meghatározottak alapján általános jelleggel
az alábbiak szerint végeznek adatkezelést:
a) Elnöki Titkárság:
aa) Kommunikációs Osztályának munkatársai a közérdekű adatok megismerésére irányuló kérelmekkel
kapcsolatosan az  adatkérő nevét és elérhetőségi adatait, hivatali rendezvények, konferenciák,
médiakapcsolati és sajtóesemények címlistáját kezelik kapcsolattartás céljából;
ab) munkatársai a külső ellenőrzések koordinálásával és a külső ellenőrzések alapján készült intézkedési
tervek végrehajtásáról készült nyilvántartással kapcsolatosan kezelhetnek személyes adatokat.
b) Jogi és Igazgatási Főosztály:
ba) Jogi Osztályának hatósági referensei a  harmadik országbeli állampolgár kutatókat fogadó
kutatószervezetek akkreditációjáról, valamint a  fogadási megállapodásról szóló 181/2007. (VII. 6.)
Korm. rendelet 10. §-a alapján az akkreditált kutatószervezetekről nyilvántartást vezetnek, továbbá
a 13–14. § rendelkezései alapján nyilvántartják a fogadási megállapodásokat, amelyek tartalmazzák
a kutatók személyes adatait;
bb) Humánpolitikai Osztályának munkatársai kezelik a  munkatársak 8.  pontban meghatározott
jogszabályok, továbbá az NKFI Hivatal külön közszolgálati adatvédelmi szabályzata szerinti személyi
iratait, köztük a  foglalkozás-egészségügyi alkalmassági vizsgálat eredményét (alkalmasságot vagy
alkalmatlanságot) tartalmazó véleményt, valamint a  vagyonnyilatkozatot, továbbá az  érintett
hozzájárulása alapján a jogviszony létesítése céljából a toborzással kapcsolatos adatokat;
bc) Humánpolitikai Osztályának munkatársai elektronikus személyügyi nyilvántartó programot,
elektronikus teljesítményértékelési rendszert (TÉR), valamint Probono képzésszervező alkalmazást
használnak, amelyekre vonatkozó részletszabályokat az  NKFI Hivatal elnökének külön utasítása
határozza meg;
bd) központi érkeztetési-postázási, valamint a  központi irattározási feladatot ellátó munkatársai
személyes adatot feladataik ellátásához szükséges célból és mértékben kezelhetnek;
be) állományába kinevezett, az NKFI Hivatal elnökének közvetlen felügyelete alá tartozó és az Infotv. 24. §
(1)  bekezdésében meghatározott végzettséggel rendelkező belső adatvédelmi felelős betekinthet
minden olyan személyes adatokat tartalmazó iratba, nyilvántartásba, amely a hatályos jogszabályok,
illetve belső szabályozás alapján az  adatvédelemmel kapcsolatos feladatainak ellátásához
szükségesek;
bf ) vezetője és Humánpolitikai Osztályának munkatársai jogosultak a  Nemzeti Infokommunikációs
Szolgáltató Zrt. által üzemeltetett Szolgáltatási és Ellátási Alapadattár (SZEAT) rendszerének
használatára, amely a munkatársak nevét, beosztását és elérhetőségét tartalmazza.
c) Költségvetési Főosztály:
ca) Gazdasági Osztályának munkatársai a  munkatársak vonatkozásában a  nem rendszeres személyi
juttatások számfejtésével, valamint az  illetmény és illetményen kívüli juttatások folyósításának
előkészítésével, adatszolgáltatással és a  személyi jövedelemadó-bevallással kapcsolatosan,
az  államháztartásról szóló 2011. évi CXCV. törvény (a továbbiakban: Áht.) 44.  §-a, valamint
az államháztartásról szóló törvény végrehajtásáról szóló 368/2011. (XII. 31.) Korm. rendelet 62. §-a
rendelkezéseinek megfelelően, az abban meghatározott adattartalommal végeznek adatkezelést;
cb) üzemeltetési munkatársai a  hivatali célra igénybe vett saját tulajdonú gépjármű használattal
kapcsolatban kezelik a  gépjármű adatait (forgalmi rendszámát, forgalmi engedély számát és
érvényességét, gyártmányát, típusát, tömegét stb.); hivatali gépjármű esetén a  munkatárs vezetői
engedélyének számát.
d) Belső Ellenőrzési Főosztály: belső ellenőr munkatársai az  Áht. 70.  § (3)  bekezdése alapján, a  költségvetési
szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 25. §-ára
figyelemmel jogosultak az ellenőrzés tárgyához kapcsolódó iratokba betekinteni, azokról másolatot, kivonatot,
illetve tanúsítványt készíttetni, indokolt esetben az eredeti dokumentumokat másolat hátrahagyása mellett
jegyzőkönyvben rögzítetten átvenni.
e) Támogatáskezelési és Innovációs Főosztály:
ea) munkatársai a KFItv. 23. §-ának felhatalmazása alapján pályázati adatkezelést végeznek az innovációs
(alkalmazott kutatási) pályázatokat kezelő rendszeren (PKR rendszeren) keresztül, a  KFItv.
1. mellékletében meghatározott adattartalommal, a KFItv. 23. § (2)–(3) bekezdése rendelkezésének
megfelelően, az NKFI Hivatal külön szabályzata szerint; továbbá
eb) munkatársai kezelik a KFItv. szerinti testületek tagjai, valamint a független bírálók személyes adatait
(név, lakóhely, tartózkodási hely, születési dátum, születési hely, anyja neve, munkáltató neve és
elérhetősége, adóazonosító jel, bankszámlaszám, TAJ szám).
f ) Kutatás-fejlesztési Főosztály:
fa) munkatársai a  KFItv. 23.  §-ának felhatalmazása alapján adatkezelést végeznek a  kutatás-fejlesztési
(alapkutatási) elektronikus pályázatkezelő szakrendszer (EPR rendszeren) keresztül, a  KFItv.
1. mellékletében meghatározott adattartalommal, a KFItv. 23. § (2)–(3) bekezdése rendelkezésének
megfelelően, az NKFI Hivatal külön szabályzata szerint; továbbá
fb) munkatársai kezelik a KFItv. szerinti testületek tagjainak személyes adatait (név, lakóhely, tartózkodási
hely, születési dátum, születési hely, anyja neve, munkáltató neve és elérhetősége, adóazonosító jel,
bankszámlaszám, TAJ szám).
g) Nemzetközi Kapcsolatok Főosztálya:
ga) munkatársai nyilvántartást vezetnek az EU keretprogramok egyes alprogramjaihoz rendelten működő
programbizottsági tagokról (PC-k) és szakértőkről, valamint a  nemzeti kapcsolattartókról (NCP),
továbbá a Külgazdasági és Külügyminisztériummal együttműködve a Tudományos és Technológiai
Együttműködés Támogatása képviselőiről (TéT-attasékról);
gb) munkatársai kezelik az  EU keretprogramok (így a  Hetedik Kutatási Technológiafejlesztési és
Demonstrációs Keretprogram, valamint a  Horizont 2020) pályázatainak közös nyilvántartását
tartalmazó E-Corda adatbázist, valamint elemzéseket készítenek a  magyarországi részvételre
vonatkozó adatok alapján. Az elemzések készítése során az E-Corda adatbázis adatvédelmi szabályzata
szerint, a személyes adatok közösségi intézmények és szervek által történő feldolgozása tekintetében
az  egyének védelméről, valamint az  ilyen adatok szabad áramlásáról szóló, 2000. december 18-i
45/2001/EK európai parlamenti és tanácsi rendelet értelmében személyi adatok nem közölhetők,
valamint nem közölhető olyan adat sem, amelynek kiszolgáltatása az Európai Unió, annak valamely
intézménye (különösen az  Európai Bizottság) vagy valamely tagállama, a  foglalkoztató vagy
az  Európai  Unió valamely állampolgára számára hátrányos vagy jogellenesen előnyös
következményekkel járna;
gc) munkatársai kezelik az NKFI Hivatal munkatársainak a hivatalos utazásaik szervezésével kapcsolatos
személyes adatait (név, születési hely, idő, lakcím, útlevél száma, érvényessége, kiállításának helye,
a kiutazóval együtt utazó neve).
h) Innovációs Szolgáltatások Főosztálya:
ha) munkatársai nyilvántartást vezetnek az EU keretprogramok egyes alprogramjaihoz rendelten működő
programbizottsági tagokról (PC-k) és szakértőikről, valamint nemzeti kapcsolattartókról (NCP);
hb) Kifogás-kezelési és Ügyfélkapcsolati Osztályának munkatársai az  Ügyfélkezelő rendszerben kezelik
az általános ügyfélkapcsolati tevékenység körében az ügyfelek által megadott elérhetőségi adatokat;
hc) Kifogás-kezelési és Ügyfélkapcsolati Osztályának munkatársai az NKFI Alapból nyújtott támogatások
odaítélésével összefüggésben előterjesztett kifogások vizsgálatának céljából az e) és f ) pontokban
nevesített szervezeti egységtől a vizsgálathoz szükséges adatokat veszik át és kezelik;
hd) munkatársai kezelik az  Innovációs Piactér elnevezésű web-alkalmazáson regisztrált felhasználók
rendelkezésre bocsátott elérhetőségi adatait a  regisztráció céljából, a  megtekintések számát
a  szolgáltatás működésének ellenőrzése és a  visszaélések megakadályozása céljából, továbbá
a  kapcsolatfelvételi elektronikus levelek tartalmát az  előírások ellenőrzése céljából, a  külön
felhasználási és adatkezelési tájékoztatóban részletezettek szerint.
i) Elemzési és Információs Főosztály:
ia) elemzési munkatársai a kutatás-fejlesztési és innovációs pályázatokkal, valamint a kutatás-fejlesztés
és innováció területét érintő adatokkal kapcsolatosan elemzési, nyilvántartási adatkezelést végeznek;
ib) munkatársai kezelik a Kutatási Infrastruktúra Regiszterben regisztrált kutatási infrastruktúra tulajdonos
jogi személy kapcsolattartójának elérhetőségét, valamint a  kapcsolódó értékelő rendszerben
az értékelő nevét és elektronikus levélcímét;
ic) Informatikai Osztályának munkatársai betekinthetnek minden olyan számítógépes nyilvántartásba,
amelynek rendszerét üzemeltetik, működtetik, karbantartják, fejlesztik. Az  adatbiztonság vagy
az informatikai rendszer védelme okán – így különösen abból a célból, hogy a védett rendszerbe ne
kerülhessen be elektronikus kártevő – az informatikai hálózatot üzemeltető, fenntartó rendszergazda
vagy informatikus a  számítógép tartalmába is jogosult betekinteni, ugyanakkor az  így megismert
adatokat harmadik személy számára nem jogosult továbbítani.
7. Adatfeldolgozók 17. Az NKFI Hivatal működése során a felhasználói informatikai hátteret a Nemzeti Infokommunikációs Szolgáltató Zrt.
mint adatfeldolgozó által üzemeltetett Központi Rendszer biztosítja.
18. A közfeladatot ellátó szervek iratkezelésének általános követelményeiről szóló 335/2005. (XII. 29.) Korm. rendelet
alapján az egységes kormányzati ügyiratkezelő rendszer útján érkező küldemények bontását és érkeztetését külön
adatfeldolgozási szerződés és az  NKFI Hivatal iratkezelési szabályzata alapján, az  abban meghatározott körben
a Közigazgatási és Elektronikus Közszolgáltatások Központi Hivatala mint adatfeldolgozó végzi.
8. Adatbiztonsági rendelkezések 19. Az NKFI Hivatal biztosítja az Infotv. 7. §-ában előírt követelményeket.
20. Az NKFI Hivatal külön iratkezelési szabályzata rendezi a  munkatársak (papíralapú és elektronikus) iratkezelésére
vonatkozó, személyes adatok védelmét szolgáló előírásokat.
21. Az NKFI Hivatal külön informatikai biztonsági szabályzata rendezi a  speciális informatikai biztonsági előírásokat,
különösen az informatikai jogosultságok nyilvántartására vonatkozó rendelkezéseket.
9. Az érintettek jogai 22. Törvényi rendelkezés hiányában az NKFI Hivatal az érintett hozzájárulása alapján kezelhet személyes adatot.
23. Az érintett tájékoztatáshoz való jogát az NKFI Hivatal ügygazda szervezeti egységénél érvényesítheti, amely az érintett
személyes adataira vonatkozó tájékoztatást az Infotv. 15. §-a rendelkezéseinek megfelelően köteles megadni.
24. Az érintett az NKFI Hivatal ügygazda szervezeti egységénél tiltakozhat személyes adatainak kezelése ellen, továbbá
az  ügygazda szervezeti egységnél kérheti személyes adatainak helyesbítését, valamint a  hozzájáruláson alapuló
adatkezelés esetén személyes adatai törlését, zárolását, megjelölését. Az  ügygazda szervezeti egység eljárására
a kérelem teljesítése során az Infotv. 17. §-ának rendelkezései irányadók.
25. A kérelem elutasítására az  Infotv. 16.  §-a irányadó azzal, hogy az  elutasított kérelmekről az  ügygazda szervezeti
egységek tájékoztatása alapján az  NKFI Hivatal belső adatvédelmi felelőse tájékoztatja a  Nemzeti Adatvédelmi és
Információszabadság Hatóságot (a továbbiakban: Hatóság).
26. Az érintett jogsérelem esetén megkereséssel fordulhat az NKFI Hivatal elnökéhez, a Hatósághoz, továbbá szabálysértési
vagy büntetőeljárást kezdeményezhet a Fővárosi Törvényszék előtt.
27. Az érintett kártérítést, továbbá sérelemdíjat az Infotv. 23. §-a rendelkezéseinek megfelelően követelhet.
III. Fejezet
Közérdekű adatokra vonatkozó rendelkezések 10. A közérdekű adat megismerésére irányuló igények teljesítésének eljárásrendje
28. A közérdekű adat megismerésére szóban (telefonon), írásban (postai úton) vagy elektronikus úton (e-mail) bárki
igényt nyújthat be az  NKFI Hivatalhoz. A  közérdekből nyilvános adatok megismerésére a  közérdekű adatok
megismerésére vonatkozó rendelkezéseket kell alkalmazni.
29. Az NKFI Hivatal a közérdekű adatok megismerésére irányuló kérelmeket az Elnöki Titkárság Kommunikációs Osztályán
(a továbbiakban: Kommunikációs Osztály) keresztül fogadja. A  más szervezeti egységhez érkezett kérelmet
haladéktalanul meg kell küldeni a Kommunikációs Osztálynak, továbbá a személyesen érdeklődőt a Kommunikációs
Osztályhoz kell irányítani. A közérdekű adat iránti igénylés teljesítéséről a Kommunikációs Osztály a belső adatvédelmi
felelőssel együttesen dönt. Véleményeltérés esetén a közérdekű adat iránti igény teljesítéséről az NKFI Hivatal elnöke
dönt.
30. Ha a kérelem nem az NKFI Hivatal által kezelt és tevékenységére vonatkozó vagy feladatellátása során keletkezett
közérdekű adatokra irányul, azt a kérelmező egyidejű értesítése mellett meg kell küldeni a hatáskörrel és illetékességgel
rendelkező szervnek vagy személynek, amennyiben ezen szerv vagy személy egyértelműen megállapítható.
A továbbküldésről a kért adattal kapcsolatban szakmai kompetenciával rendelkező szervezeti egység vezetője a Jogi
és Igazgatási Főosztály vezetőjével együttesen dönt. Véleményeltérés esetén a továbbküldésről az NKFI Hivatal elnöke
határoz. Amennyiben az illetékes szerv vagy személy nem állapítható meg, ezen tényről a kérelmezőt értesíteni kell.
31. A közérdekű adat megismerésére irányuló igénynek a Kommunikációs Osztály az Infotv. 28–31. §-ában meghatározott
határidőre és formában tesz eleget.
32. Ha a kérelem olyan adatra irányul, amelyet az NKFI Hivatal jogszabály vagy a Szabályzat alapján már közzétett, az igény
teljesíthető a nyilvános forrás megjelölésével is.
33. Amennyiben a  közérdekű adatra vonatkozó kérelem nem teljesíthető, úgy a  kérelem megtagadásáról – annak
indokaival, illetve a jogorvoslati lehetőségek feltüntetésével együtt – a Kommunikációs Osztály a közzétételi egységek
alapján felelős (illetékes) szervezeti egység közreműködésével az Infotv.-ben meghatározott határidőn belül írásban
értesíti az  igénylőt. A kérelem teljesítésének megtagadásáról a kért adattal kapcsolatban szakmai kompetenciával
rendelkező szervezeti egység vezetője a Jogi és Igazgatási Főosztály vezetőjével együttesen dönt. Véleményeltérés
esetén az NKFI Hivatal elnöke határoz.
34. A közérdekű adatok iránti kérelmekről, azok teljesítéséről vagy elutasításáról, valamint az  elutasítás indokairól
a Kommunikációs Osztály nyilvántartást vezet, amelyről minden év január 31-ig az NKFI Hivatal belső adatvédelmi
felelőse tájékoztatja a Hatóságot.
35. A közérdekű adatok iránti kérelem elutasítása vagy nem megfelelő teljesítése esetén az  igénylő a  Fővárosi
Törvényszékhez fordulhat jogorvoslatért. Az  eljárás soron kívüli és illetékmentes. Az  érintett vizsgálatot
kezdeményezhet továbbá a Hatóságnál.
11. A közérdekű adat közzétételének eljárásrendje 36. Az NKFI Hivatal az Infotv. alapján kötelezően közzéteendő közérdekű adatokat, a közzétételi listákon szereplő adatok
közzétételéhez szükséges közzétételi mintákról szóló 18/2005. (XII. 27.) IHM rendelet szerinti tagolásban – jegyzék és
közzétételi egységek –, digitális formában a hivatalos honlapján teszi közzé.
37. A holnap üzemeltetéséért és a közérdekű adatok menüpont kialakításáért az Elemzési és Információs Főosztály felel.
38. Az egyes közzétételi egységek adattartalmának biztosításáért, az adatközlőnek átadott közérdekű adat tartalmáért és
annak az  előírásoknak megfelelő időközönkénti frissítéséért az  1.  mellékletben feltüntetett szervezeti egységek
felelnek.
39. Az adatfelelős szervezeti egység által szolgáltatott adatok feltöltéséért az  Elemzési és Információs Főosztály mint
adatközlő felel.
40. Az Elemzési és Információs Főosztály gondoskodik és felelős a  kezelésében lévő, közérdekű adatot tartalmazó
honlapok, adatbázisok és nyilvántartások leíró adatainak a  közigazgatási informatika infrastrukturális
megvalósíthatóságának biztosításáért felelős miniszternek (a továbbiakban: miniszter) történő továbbításáról és
a továbbított közérdekű adatok rendszeres frissítéséről (központi elektronikus jegyzék). Az NKFI Hivatal a miniszter
részére történő adatközlést a közérdekű adatok elektronikus közzétételére, az egységes közadatkereső rendszerre,
valamint a  központi jegyzék adattartalmára, az  adatintegrációra vonatkozó részletes szabályokról szóló 305/2005.
(XII. 25.) Korm. rendeletnek megfelelően teljesíti.
IV. Fejezet
Felelősség és feladatok 41. Az NKFI Hivatal elnöke – általános irányítási jogkörében – felelős a személyes adatok védelmére és a közérdekű adatok
nyilvánosságára vonatkozó jogszabályokban és jelen Szabályzatban előírt feltételek szerinti teljesítéséhez szükséges
intézkedések megtételéért, a kapcsolódó személyi és tárgyi eszközök biztosításáért, az adatkezeléssel kapcsolatos
szabályozások kialakításáért és az adatkezeléssel kapcsolatos előírások folyamatos ellenőrzéséért.
42. Az NKFI Hivatal elnökhelyettesei, főosztályvezetői – az  irányításuk alá tartozó területen – kötelesek gondoskodni
a személyes adatok védelmére és a közérdekű adatok nyilvánosságára vonatkozó szabályok betartásáról, az ehhez
szükséges technikai, szervezési intézkedések megtételéről, különösen az iratok megfelelő, zárt helyen való tárolásáról,
indokolt esetben lemezszekrény biztosításáról, informatikai hozzáférési jogosultságok megfelelő biztosításáról,
továbbá kötelesek az intézkedések betartását ellenőrizni.
43. Az NKFI Hivatal vezetői és munkatársai fegyelmi, kártérítési, szabálysértési és büntetőjogi felelősséggel tartoznak
a személyes adatok jogszerű kezeléséért, valamint a közérdekű adatok nyilvánosságának biztosításáért.
44. A belső adatvédelmi felelős az NKFI Hivatal elnökének felkérésére eseti ellenőrzést végez, valamint az Infotv. 24. §-ában
rögzített feladatain túl figyelemmel kíséri az  információs önrendelkezési joggal és információszabadsággal
kapcsolatos jogszabályváltozásokat, adatvédelmi kérdésben megkeresést fogalmaz meg a  Hatóság részére
állásfoglalás kérése céljából, továbbá közreműködik a  Hatóság NKFI Hivatalnál folytatott vizsgálati vagy hatósági
eljárásában.
45. Az NKFI Hivatal szakmailag illetékes szervezeti egysége (adatkezelő szervezeti egység) felelős az 1. melléklet szerinti
közzétételi egységekben szereplő közérdekű adatok pontos, naprakész és folyamatos biztosításáért, az  adatok
hitelességéért, hozzáférhetőségéért.
46. Az adatvédelemmel, adatbiztonsággal és a  közérdekű adatok megismerésével, közzétételével kapcsolatos
kötelezettségek teljesítése érdekében az NKFI Hivatal szervezeti egységei és munkatársai kötelesek együttműködni
(adatot szolgáltatni, tájékoztatást adni stb.).
V. Fejezet
Záró rendelkezések 47. Az NKFI Hivatal valamennyi szervezeti egységének vezetője a munkatársai vonatkozásában köteles jelen Szabályzat
igazolható módon történő megismertetéséről gondoskodni.
48. Ez az utasítás a közzétételét követő napon lép hatályba.
49. Hatályát veszti
a) a belső adatvédelmi és adatbiztonsági Szabályzatról szóló 3/2014. (III. 13.) NIH utasítás;
b) az Országos Tudományos Kutatási Alapprogramok (a továbbiakban: OTKA) Iroda 2013. október 15-én hatályba
lépett Adatvédelmi és Adatbiztonsági Szabályzata;
c) az OTKA Iroda 2014. január 1-jén hatályba lépett, a Közérdekű adatok közzétételének rendjéről szóló utasítása.
50. Jelen Szabályzat hatályos és teljes szövege az  Infotv. 1.  melléklete alapján az  NKFI Hivatal hivatalos honlapján
közzétételre kerül.
Dr. Pálinkás József s. k.,
 elnök


text:
1121/2013. (III. 11.) Korm. határozata a 2014–2020 közötti európai uniós fejlesztési források felhasználásának előfeltételeiként meghatározott ex-ante kondicionalitások teljesítésével összefüggő feladatokról.
A Kormány 1. felhívja az érintett minisztereket, hogy a 2014–2020 közötti időszakra vonatkozó szakpolitikai stratégiákat, terveket
az előzetes feltételekben rögzített szempontok figyelembevételével készítsék el,
Felelős: nemzetgazdasági miniszter nemzeti fejlesztési miniszter belügyminiszter emberi erőforrások minisztere
vidékfejlesztési miniszter közigazgatási és igazságügyi miniszter Határidő: folyamatos, legkésőbb az operatív programok Európai Bizottsághoz való formális benyújtásáig
2. felhívja a nemzetgazdasági minisztert, hogy – az érintett tárcák bevonásával és az Európai Bizottság iránymutatásával
összhangban – kísérje figyelemmel az előzetes feltételek teljesítését, és az előrehaladásról, kockázatokról
rendszeresen tájékoztassa a Kormányt, Felelős: nemzetgazdasági miniszter Határidő: folyamatos
3. felhívja a nemzetgazdasági minisztert, hogy a Nemzeti Kutatás-fejlesztési és Innovációs Stratégiához illeszkedve
dolgozza ki az intelligens specializációra vonatkozó stratégiát, Felelős: nemzetgazdasági miniszter
Határidő: 2013. október 31. 4. felhívja a nemzeti fejlesztési minisztert, hogy a közigazgatási és igazságügyi miniszter bevonásával készítse el és
terjessze a Kormány elé a Nemzeti Infokommunikációs Szakpolitikai Stratégiát, amely tartalmazza az Új Generációs
Hozzáférési Hálózat létrehozására vonatkozó tervet, Felelős: nemzeti fejlesztési miniszter
közigazgatási és igazságügyi miniszter Határidő: 2013. június 30.
5. felhívja a nemzetgazdasági minisztert, hogy készítse el és terjessze a Kormány elé a kis- és középvállalkozásokkal
kapcsolatos politika fő célkitűzéseit, és intézkedéseit meghatározó stratégiát, figyelemmel az Európai Bizottság
„Gondolkozz előbb kicsiben!” – Európai kisvállalkozói intézkedéscsomag: „Small Business Act” című COM(2008)394
közleményében foglalt szempontok teljes körű érvényesítésére, Felelős: nemzetgazdasági miniszter
Határidő: 2013. június 30. 6. felhívja a belügyminisztert és a nemzeti fejlesztési minisztert, hogy a nemzetgazdasági miniszter bevonásával
készítsenek előterjesztést a Kormány számára, amelyben javaslatot tesznek a nemzeti vagy regionális
katasztrófavédelemre vonatkozó kockázatfelmérés módjára, ütemezésére és részletes finanszírozási tervére,
Felelős: belügyminiszter nemzeti fejlesztési miniszter nemzetgazdasági miniszter Határidő: 2013. március 31.
7. felhívja a vidékfejlesztési minisztert és a nemzeti fejlesztési minisztert, hogy a nemzetgazdasági miniszter bevonásával
készítsenek előterjesztést a Kormány számára a vízgazdálkodás területén megfogalmazott feltételek teljesítésének
módjáról, ütemezéséről és részletes finanszírozási tervéről, Felelős: vidékfejlesztési miniszter
nemzeti fejlesztési miniszter nemzetgazdasági miniszter Határidő: 2013. március 31.
8. felhívja a vidékfejlesztési minisztert, hogy az érintett miniszterek bevonásával készítsen előterjesztést a Kormány
számára a hulladékgazdálkodás területén megfogalmazott feltételek teljesítésének ütemezéséről és részletes
finanszírozási tervéről, Felelős: vidékfejlesztési miniszter nemzeti fejlesztési miniszter
nemzetgazdasági miniszter Határidő: 2013. március 31. 9. felhívja a vidékfejlesztési minisztert, hogy az érintett miniszterek bevonásával készítsen előterjesztést a Kormány
számára a környezeti hatásvizsgálat és stratégiai környezeti vizsgálat eredményes alkalmazásához szükséges
feladatok ütemezéséről és részletes finanszírozási tervéről Felelős: vidékfejlesztési miniszter
nemzeti fejlesztési miniszter nemzetgazdasági miniszter Határidő: 2013. március 31.
Orbán Viktor s. k.,
miniszterelnök